Deadpool (elokuva)

Deadpool on vuonna 2016 ensi-iltansa saanut yhdysvaltalainen komediallinen supersankarielokuva, joka perustuu Marvel Comicsin samannimiseen sarjakuvahahmoon. Se on X-Men-elokuvasarjan kahdeksas osa. Elokuvan on ohjannut Tim Miller ja käsikirjoittaneet Rhett Reese ja Paul Wernick. Pääosissa näyttelevät Ryan Reynolds, Morena Baccarin, Ed Skrein, T. J. Miller, Gina Carano, Leslie Uggams, Brianna Hildebrand ja Stefan Kapičić. Elokuvassa antisankari Wade Wilson alkaa jahdata miestä, joka melkein tuhosi hänen elämänsä.

Deadpoolille suunniteltiin omaa elokuvaa jo vuodesta 2004 alkaen. Hahmo teki ensiesiintymisensä X-Men -elokuvasarjassa vuonna 2009, Reynoldsin näyteltyä hahmoa elokuvassa X-Men Origins: Wolverine. Reese ja Wernick palkattiin käsikirjoittajiksi vuonna 2010. Ja huhtikuussa 2011, Miller palkattiin Deadpoolin ohjaajaksi. Heinäkuussa 2014 julkisuuteen vuotaneiden testikuvausten herättämä suosio sai Foxin aloittamaan elokuvan tuotannon saman vuoden syyskuussa. Sivunäyttelijät valittiin vuoden 2015 alussa, ja kuvaukset alkoivat Vancouverissa maaliskuussa, kestäen toukokuuhun asti.

Deadpool sai ensiesityksensä Pariisissa 8. helmikuuta 2016 ja Suomessa ja Yhdysvalloissa 12. helmikuuta 2016. Elokuva oli taloudellinen suurmenestys: se tuotti yli 782 miljoonaa dollaria ja rikkoi useita elokuvatuottoihin liittyviä ennätyksiä, oli vuoden 2016 seitsemänneksi eniten tuottanut elokuva, eniten tuottanut R-ikärajoitettu (Suomessa 16) elokuva sekä X-Men -elokuvasarjan eniten tuottanut elokuva. Se sai pääosin positiivisen vastaanoton, monien ylistäessä Reynoldsin näyttelemistä, elokuvan tyyliä, mustaa huumoria, toimintakohtauksia ja uskollisuutta lähdemateriaalille. Menestymisen johdosta Fox päätti oitis toteuttaa sille jatko-osan Deadpool 2, jonka Suomen ensi-ilta oli 15. toukokuuta 2018. Kolmas elokuva, Deadpool & Wolverine, jossa hahmo siirtyy Marvel Cinematic Universeen, sai ensi-iltansa 26. heinäkuuta 2024.

Juoni
Wade Wilson (Ryan Reynolds) on entinen sotilas, joka työskentelee New Yorkissa palkkasoturina ja tapaa baarissa ilotytön nimeltä Vanessa Carlysle (Morena Baccarin), jonka kanssa hän päätyy parisuhteeseen. Vuoden kuluttua he päättävät mennä kihloihin, mutta sitten Wade pyörtyy ja saa tietää sairastavansa lukuisia eri syöpiä. Vaikka Vanessa vannoo pysyvänsä Waden rinnalla loppuun asti, Wade ei halua tämän näkevän hänen kuolemaansa.

Erään peiteorganisaation jäsen nimeltä Jared ehdottaa Wadelle kokeellista hoitoa ja vastentahtoinen Wade suostuu. Hänet viedään kaukaiseen laboratorioon, missä hän tapaa Francis Freemanin / Ajaxin (Ed Skrein) sekä tämän assistentin Angel Dustin (Gina Carano). Ajax rokottaa Wadeen mutaation aktivoivaa seerumia ja syöksee miehen päiviä kestävään kidutuksen kierteeseen. Mitään ei tapahdu, joten Ajax sulkee Waden ilmatiiviiseen kammioon lähes tukehtumiskuoleman partaalle, jolloin Waden mutanttigeeni aktivoituu, parantaen hänet syövästään, mutta pahasti arpeuttaen Waden kehon. Wade karkaa lasikammiosta räjäyttämällä sen ja hyökkää Ajaxin kimppuun. Ajax saa yliotteen taistelussa kertoessaan voivansa parantaa Waden. Mutta sitten hän lävistää tämän betoniraudalla ja jättää hänet kuolemaan palavaan laboratorioon.

Wade selviää ja aikoo palata Vanessan luokse, mutta kuitenkin pelkää tämän kavahtavan hänen palaneita kasvojaan ja pysyy kaukana tästä. Puhuttuaan parhaan ystävänsä Weaselin kanssa, Wade aikoo etsiä Ajaxin käsiinsä saadakseen tältä parannuskeinon. Hän ryhtyy naamioiduksi omankädenoikeuden edustajaksi nimellä ”Deadpool” ja muuttaa sokean vanhan naisen, Alin (Leslie Uggams), luokse. Wade seuraa Ajaxia erään autosaattueen luokse ja vaatii tältä parannusta. Mutta kohtaamisen keskeyttävät Kolossi (Stefan Kapičić) ja Negasonic Teenage Warhead (Brianna Hildebrand), jotka yrittävät taivutella Deadpoolia liittymään Ryhmä-X:ään. Mutta Ajaxin päästessä pakoon, Deadpool pakenee käsiraudoista leikkaamalla ranteensa poikki. Hänen kätensä kasvaa yön aikana takaisin.

Ajax ja Angel menevät Weaselin baariin ja he saavat tietoja Vanessasta. Weasel varoittaa Wadelle Vanessan olevan vaarassa ja he lähtevät strippiklubille, jossa Vanessa työskentelee. Ajax ja Angel Dust kuitenkin ehtivät kidnapata Vanessan ja järjestävät tapaamisen Waden kanssa romuttamolla, jossa on käytöstä poistettu helialus. Wade pyytää apuun Kolossin ja Negasonicin, jotka suostuvat auttamaan ja lähtevät romuttamolle kohtaamaan Ajaxin, Angel Dustin ja näiden palkkasoturit. Kolossi ja Negasonic  taistelevat Angel Dustia vastaan ja Wade tappaa kaikki palkkasoturit ennen kuin kohtaa Ajaxin kaksintaistelussa helialuksen hylyn päällä. Taistelun aikana Negasonic aiheuttaa hylyn kaatumisen, mutta Kolossi pelastaa sekä hänet että Angel Dustin. Deadpool pelastaa Vanessan ja haavoittaa Ajaxia. Hän vaatii Ajaxilta parannuskeinoa. Mutta kun Ajax kertoo, ettei sitä ole, Deadpool tappaa hänet, vastoin Kolossin neuvoja. Vanessa on vihainen siitä, että Wade hylkäsi hänet, mutta ymmärrettyään syyn, he tekevät sovinnon ja suutelevat. 

Lopputekstien jälkeen Deadpool kertoo katsojille elokuvan olevan ohi ja paljastaa, että jatko-osassa hahmokaartiin liittyy Cable.

 Näyttelijät 

 Jatko-osat 
 Deadpool 2 

Deadpool 2 saa suunnitelmien mukaan ensi-iltansa 1. kesäkuuta 2018. Sen ohjaa David Leitch ja käsikirjoittavat Reese ja Wernick. Drew Goddard, joka oli ollut ehdolla ohjaajaksi, konsultoi käsikirjoitusta. Kuvaukset alkoivat kesäkuussa 2017, ja Reynolds, Baccarin, T. J. Miller, Uggams, Hildebrand ja Kapičić palaavat rooleihinsa. Laajan haun jälkeen Josh Brolin valittiin näyttelemään Cablea. Elokuva tutkii tapahtumia, jotka tulevat johtamaan X-Voiman perustamiseen.

 Deadpool & Wolverine 

Maaliskuussa 2017 Reese vahvisti, että Deadpool 2 johtaisi X-Voiman muodostamiseen ja että ryhmän oma elokuva olisi erillinen Deadpool 3:sta, "joten luulen, että voimme mennä kahta polkua. [X-Force] on se minne käynnistämme jotain suurempaa, mutta sitten [Deadpool 3 on] jotain minkä olemme sopineet ja jossa pysymme henkilökohtaisissa ja pienissä asioissa". Kun Disneyn paljastettiin joulukuussa 2017 ostavan suurin osa 21st Century Foxista, Disneyn toimitusjohtaja Bob Iger sanoi, että Deadpoolista tulisi osa Marvel Cinematic Universea (MCU). Joulukuussa 2019 Reynolds vahvisti Marvel Studiosin kehittelevän kolmatta Deadpool-elokuvaa. Tammikuussa 2021 Marvel Studiosin johtaja Kevin Feige vahvisti sen olevan R-ikärajoitettu (Suomessa 16), kuten edelliset Deadpool-elokuvat. Kuvausten suunnitellaan alkavan vuoden 2022 lopulla. Maaliskuussa 2022 Shawn Levy valittiin elokuvan ohjaajaksi, Reesen ja Wernickin palatessa käsikirjoittajiksi. Syyskuun 2022 lopussa Reynolds vahvisti, että Jackman palaisi elokuvassa rooliinsa. Deadpool & Wolverine sai ensi-iltansa 26. heinäkuuta 2024.

 Lähteet 

 Aiheesta muualla 
 Virallinen sivusto 






Luokka:Vuoden 2016 yhdysvaltalaiset elokuvat 
Luokka:20th Century Foxin elokuvat
Luokka:X-Men (elokuvasarja)
Luokka:Yhdysvaltalaiset toimintakomediat
Luokka:Yhdysvaltalaiset mustan komedian elokuvat
Luokka:IMAX-elokuvat